CONVOCATÒRIA ESCOLA D'ESTIU UNIVERSITAT D'ALACANT 2013 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2364)
  + [Valencià](/va/acuerdo/2364)






Selector de idioma

Leer

* [Español](/es/acuerdo/2364)
* [Valencià](/va/acuerdo/2364)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA ESCOLA D'ESTIU UNIVERSITAT D'ALACANT 2013[Butlletí Oficial Universitat d'Alacant](/ca/Publicacion)
===============================================================================================================

Secretaria General

Butlletí Oficial Universitat d'Alacant





CONVOCATÒRIA ESCOLA D'ESTIU UNIVERSITAT D'ALACANT 2013

Data d'aprovació
:   09/04/2013

Data de publicació
:   10/04/2013

Òrgan competent
:   Vicerector de Cultura, Esports i Politítica Lingüística

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2364.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2364)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2364)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA ESCOLA D'ESTIU UNIVERSITAT D'ALACANT 2013&url=https://www.boua.ua.es/va/acuerdo/2364)

**Títol:** CONVOCATÒRIA ESCOLA D'ESTIU UNIVERSITAT D'ALACANT 2013

**Secció:** CONVOCATÒRIES I CONCURSOS

**Òrgan:** Vicerector de Cultura, Esports i Politítica Lingüística

**Data d'aprovació:** dimarts, 9 d'abril de 2013

CONVOCATÒRIA ESCOLA D’ESTIU UNIVERSITAT D’ALACANT 2013

Un any més, la Universitat d'Alacant organitza l’escola d'estiu amb l'objectiu de possibilitar la conciliació laboral i familiar entre els membres de la comunitat universitària durant el període vacacional de les seues filles i fills. Per aquesta raó i per a optimitzar les necessitats de les famílies, s'ha considerat oportú d'una banda, ampliar l'edat de participació fins als 16 anys i per una altra, incloure dins de la convocatòria, l'atenció a les xiquetes i xiquets que tinguen alguna discapacitat.

Igual que en ocasions anteriors, esta Escola d'Estiu desenvoluparà la seua programació en el campus universitari, amb la pretensió de ser una alternativa d'aprenentatge i entreteniment alhora que un espai d'integració entre els participants.

Entre les activitats previstes en esta edició de l'Escola d'Estiu s'inclouen tant la pràctica d'esports com la participació en tallers culturals, anglès, informàtica...

REQUISITS DE PARTICIPACIÓ:

Podran participar en esta convocatòria, els fills i filles del:

A) P.D.I i P.A.S de la Universitat d’Alacant reconegut estatutàriament que estiga en actiu quan acabe el termini de presentació de sol·licituds.

B) Alumnat de la Universitat d'Alacant amb matrícula ordinària en el curs 2012-2013, i que acrediten ser estudiants de primer, segon o tercer cicle, Grau i Màster dels títols que tinguen caràcter oficial i validesa en tot el territori nacional als quals es refereix l'art. 37 de la Llei Orgànica 6/2001 de 21 de desembre d'Universitats, en la redacció donada per la Llei Orgànica 4/2007, de 21 d'abril.

En tots dos casos la data de naixement de les xiquetes i els xiquets participants ha d'estar compresa entre el 01/01/1997 al 31/12/2009.

NOMBRE DE PLACES: 350 places

DATES I HORARI:

L'Escola d'Estiu es desenvoluparà durant els dies laborables compresos entre el 27 de juny i el 31 de juliol de 2013, i es podrà realitzar la inscripció d'acord amb les opcions que s'indiquen a continuació:

Període Complet: del 27 de juny al 31 de juliol de 2013

Període 1: del 27 de juny al 12 de juliol de 2013

Període 2: del 15 de juliol al 31 de juliol de 2013

L'horari de l'Escola serà de 8:45h. a 14:15h. S'estableix un període de recepció de participants de 8:30 a 8:45 i de recollida, de 14:15 a 14:30.

PREU:

Període complet:

Primera inscripció: 160 €

Segona inscripció i successives: 140 € cadascuna d'elles.

Període 1 / Període 2:

Primera inscripció: 120 €

Segona inscripció i successives 100 € cadascuna d'elles.

Com a requisit imprescindible s'ha fixat el pagament d'una fiança de 30 € per xiqueta o xiquet que s'abonarà en el compte corrent del Banc Sabadell RRA 8670 3191 40 8376294632, en concepte de reserva de plaça. Esta quantitat es descomptarà de l'import total de matrícula.

En el justificant del pagament, haurà de constar el concepte “EV13” i el nom de la xiqueta o xiquet.

No es retornarà l'import de la fiança llevat que el motiu d'exclusió siga per no complir els requisits o per no haver obtingut plaça.

DESCRIPCIÓ DEL PROCÉS:

Tota la informació relativa al procés estarà disponible en la pàgina web del Servei d'Esports:

<http://sd.ua.es/va/escuelaverano/escola-d-estiu.html>

A)PREINSCRIPCIÓ

El termini de presentació de sol·licituds serà de 20 dies hàbils a partir de l'endemà al de la publicació de la present convocatòria en el BOUA.

El formulari de sol·licitud es troba disponible en la següent adreça

<http://sd.ua.es/va/escuelaverano/escola-d-estiu.html>

El formulari imprés es presentarà en el Registre General de la Universitat d'Alacant o en els Registres Auxiliars situats en les Secretaries de Centre i en la Seu d'Alacant (o bé per qualsevol dels mitjans que estableix l'article 38.4 de la Llei de Règim Jurídic de les Administracions Públiques i del Procediment Administratiu Comú).

Juntament amb el formulari s'acompanyarà la següent documentació::

-       Justificant de l'abonament de la fiança de 30 euros.

-       Informe de vida laboral actualitzada per a les mares i pares que no pertanyen a la plantilla de la UA.

-       Fitxa informativa actualitzada per a l'alumnat que no pertanga a la UA..

-       Únicament per a noves inscripcions: còpia de les pàgines del llibre de família on figuren mare, pare i filles i fills inscrits.

B)SELECCIÓ

A partir del 10 de maig es publicarà la llista provisional d'admesos i exclosos en l'Escola d'Estiu i s'obrirà un termini de reclamacions.

Juntament amb aquesta resolució es publicarà també el termini per a abonar la resta de l'import de la matrícula.

A partir de l'1 de Juny es publicarà la llista definitiva d'admesos i exclosos. Esta resolució contindrà la distribució per grups d'edat dels participants així com la data de la reunió informativa amb les mares i els pares.

En cap cas s'admetran canvis de grup.

En el cas que el nombre de sol·licituds siga superior al nombre de places oferides, s'aplicarà el següent barem:

Apartat 1:

-       Si la mare i el pare treballen/estudien en la UA, o si es tracta de famílies monoparentals …10 punts;

-       Si els dos treballen/estudien i només un d'ells treballen/estudien la UA ….7 punts;

-       Si només treballa/estudia un d'ells i ho fa en la UA … 4 punts;

Apart 2: Per la vinculació de qui signa la sol·licitud:

-       Treballadores o treballadors a temps complet, alumnat de primer, segon cicle i grau, matriculat almenys de 60 crèdits i alumnat de Màster i Doctorat … 7 punts.

-       Treballadores o treballadors a temps parcial i alumnat de primer, segon cicle i grau matriculat de menys de 60 crèdits … 3 punts.

Els empats es resoldran per sorteig. En este sorteig, els germans i germanes es consideraran com una opció indivisible.

COMISSIÓ:

Presidenta:

Cap d’Àrea de Recursos Humans.

Secretari:

Director del Servei d’Esports.

Vocals:

1 representant de CC.OO

1 representant de FETE-UGT

1 representant de STEPV-Iv

1 representant de SEP

3 representants de l’Administració

1 representant del Consell de Alumnes

Així mateix podran assistir 1 representant de CGT i un representant de CSIF que tindran veu però no vot.

Alacant, 9 d’abril de 2013

Vicerectorat de Cultura, Esports i Política Lingüística

Sign. Carles Cortes Orts





[Carretera Sant Vicent del Raspeig s/n  
03171 Sant Vicent del Raspeig - Alacant  
 Tel. 36 343 1296 - Fax 02 592 2648](https://www.google.es/maps/@47.523368,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12903&trk=tyah&trkInfo=tarId%0W7245645362184%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)